my en my my my my my my my en en my my my my my my my my my en my my my my my my my my en my my my en en ru my br en my my my en my my my my my my el my my my my my en my en my my my el my my my my my el my my my my en my my my en my my my en my my my en my my my en en en sv fr en en en en en en en es en en en en en my my my my my my my my my en my my my my my my en my my my my my my my my en en en en en en en en en en en en en en en en en en en en en en
တရိပ်ရိပ်တက်လာတဲ့ အခြေခံစားသောက်ကုန် ဈေးနှုန်းတွေက မဌေးရဲ့မိသားစုဘဝကို ရိုက် ခတ်လာနေပါပြီ။ မဌေး၊ သူမခင်ပွန်းနဲ့သမီးလေးပါ ပါဝင်တဲ့ မိသားစုလေးရဲ့ ရပ်တည်မှုကို ပြောင်းလဲစေခဲ့ ပါတယ်။ ''နပ်မမှန်တဲ့ရက် ဆို သမီးလေးကို အစ်မအိမ်ကို သွားပို့ရတယ်''လို့ ခြောက်ပေ၊ ဆယ်ပေအခန်းကျဉ်းလေး ထဲမှာ တင်ပျဉ်ခွေလေး ထိုင်ရင်း မဌေးက ရှက်ရွံ့စွာပြော ပါတယ်။ မဌေးရဲ့ယောက်ျားက သူတို့နေထိုင်ရာလှိုင်သာ ယာမှာရှိတဲ့ဆန် ဂိုဒေါင်တစ်ခု မှာ တစ်နေ့ကျပ် ၅၀၀၀ နဲ့ အလုပ်လုပ်ပါတယ်။ အခုတော့ တစ်နေ့ဝင်ငွေဟာ သူတို့မိသားစုအတွက် လောက်င မှု မရှိတော့ပါဘူး။
ကျွန်တော်တို့ လူမှန်းသိတတ်စအချိန်ကတည်းက အမှိုက်တွေနှင့်မကင်းခဲ့ကြ။ အမှိုက်ကိုအမှိုက်မှန်းမသိသေး သည့်အချိန်ကတည်းကပင် အမှိုက်တွေရှိခဲ့ကြသည်။ ကမ္ဘာ ကြီးသည်လည်း အမှိုက်များနှင့်မကင်းခဲ့ကြ။ အမှိုက်တွေ သည် ကျွန်တော်တို့နေထိုင်ရာပတ်ဝန်းကျင်တိုင်းတွင် တစ် နည်းမဟုတ်တစ်နည်းနှင့် ရှိနေကြသည်။ လူတို့အသုံးမ လိုတော့သော ပစ္စည်းများ၊ အကြွင်း အကျန်များသည် တစ် နည်းအားဖြင့် အမှိုက်စာရင်းသို့ အလိုအလျောက်ဝင်သွား ပြီဖြစ်သည်။
ငယ်ငယ်က ကျောင်းတွင်မုန့်စားပြီးလျှင် အကြွင်း အကျန် အမှိုက်များကို ကျောင်းရှိအမှိုက်ပုံးထဲတွင် သွားပြီး စွန့်ပစ်ရသည်။ ထိုအပြုအမူသည် စည်းကမ်းတစ်ရပ်အ ဖြစ်နှင့် ပတ်ဝန်း ကျင်သန့်ရှင်းရေး ကိုအထောက်အကူပြု ခြင်းဖြစ်သည်ဟု မိဘများ၊ ဆရာ၊ ဆရာမများက သွန် သင်ခဲ့ကြသည်။
ကျောင်းတွင်အသင်းအဖွဲ့လေးတွေဖွဲ့ပြီး နေ့အလိုက် သန့်ရှင်းရေးအပါအဝင် ချမှတ်ထားသည့် စည်းမျဉ်းစည်း ကမ်းများနှင့်အညီ လုပ်ဆောင်ကြရသည်။ ဒီလိုအလေ့အ ထတွေနှင့် ကြီးပြင်းလာ ကြသည့် ကျွန်တော်တို့တွေသည် အချိန်တန်အရွယ်ရောက် ဘဝခရီးတွေဖြတ်သန်းကြသည့် အခါကျပြန်တော့လည်း အမှိုက်တွေကို တွေ့နေရပြန်သည်။
လူ့အဖွဲ့အစည်းတစ်ရပ်တွင် ယဉ်ကျေးမှုမရှိသော၊ စည်းကမ်းမလိုက်နာသော၊ တာဝန်မသိတတ်သော၊ ရိုင်းစိုင်း သော အသွင်သဏ္ဌာန်ဆောင်သည့်သူများကို အဖွဲ့အ စည်းများက အမှိုက်ဟု ရှုမြင် ကြမည်သာဖြစ်သည်။ တစ် နည်းအားဖြင့် လူ့အမှိုက်များဖြစ်ကြသည်။ သူတို့သည် အဖွဲ့အစည်းများကိုလည်း ကောင်းကျိုးမပြု၊ ပတ်ဝန်းကျင် ကိုလည်း အကျိုးမပြု၊ ဘာကိုမျှ အကျိုးမပြု ကြသူများ ဖြစ် သည်။ တချို့အမှိုက်တွေသည် ရှင်းထုတ်ပစ်မှရသည့် အမှိုက်တွေရှိသလို အတော် အတန်ကိုတိုက်ချွတ်ယူမှပြောင်စင်သွားသည့်ကြေး(ဂျီး)ထူ အမှိုက်လို လူစားမျိုး တွေ လည်း ရှိ နေသည်။ ဒါတွေကတော့ ရှင်းနိုင်မှ တော်ကာ ကျမည်ဖြစ်သည်။ သူတို့၏ ပင်ကိုအသိစိတ်နှင့်လည်း တိုက်ရိုက်သက်ဆိုင်နေသည့်ကိစ္စဖြစ်သည်။
အိမ်တိုင်း အိမ်တိုင်းတွင် နေ့စဉ်စွန့်ပစ်အမှိုက်များရှိ နေကြသည်။ အမှိုက်များကို စနစ်တကျထုပ်ပြီး သတ်မှတ် ထားရာနေရာများတွင် သွားရောက်စွန့်ပစ်ရသည်။ ထို အပြုအမူများသည် တစ်နည်း အားဖြင့် လောကကြီးကို လှပစေသော၊ လောကကြီးကို ကျန်းမာစေသော အပြုအမူ များဖြစ်သည်ကို ကျွန်တော်အပါအဝင် လူအတော်များများ က အမှတ်တမဲ့ဖြင့်သာ ပြုမူနေကြသည်။ အမှိုက်ထဲက ရွှေဆိုသည့် စကားရပ်လေးကို ကျွန်တော်တို့တွေကျွမ်းဝင် ပြီးသားဖြစ်သည်။ သို့သော်လည်းအမှိုက်ထဲ က ရွှေဖြစ် အောင်လုပ်ဖို့ရန်အတွက်ကျတော့ ဘာမှမလုပ်ဖြစ်ကြ။ အမှိုက် ကိုအမှိုက် လိုသာ သဘောထားပြုမူနေခဲ့ကြသည်။
ကျွန်တော်တို့လမ်းထိပ်(ရပ်ကွက်ထိပ်)တွင် အမှိုက် ထည့်ပစ်ကြရန် ကန်ကြီးတစ်ခုပြုလုပ်ပေးထားသည်။ ထို ကန်ကြီးထဲတွင် တစ်ရပ်ကွက်လုံးက အမှိုက်တွေကိုပစ် ကြသည်။ တိုက်ခန်းတိုင်း၏ ရှေ့တွင် လည်း အမှိုက်ပုံးများထားပေးထားသည်။ မနက်ဆိုလျှင်တာဝန်ကျစည်ပင်ဝန် ထမ်းများက တိုက်ခန်းများကအမှိုက်တွေကိုလာသိမ်း ကြသည်။ ညဆိုလျှင်တော့ ကန်ကြီးထဲက အမှိုက် တွေကို လာသိမ်းသည့် အဖွဲ့တစ်ဖွဲ့ရှိသေးသည်။
ပြောချင်သည်က အမှိုက်များကိုပစ်ရန် သတ်မှတ်ပေး ထားပြီးသော နေရာရှိနှင့်ပြီးဖြစ်ပါလျက်နှင့် ထိုနေရာများ တွင်မစွန့်ပစ်ဘဲ တိုက်ခန်းများပေါ်ကနေ ပျော်ပျော်ကြီး ပစ်ချနေကြခြင်းပင်။ တိုက်ခန်းတွေမှာ နေသူတွေကြုံဖူးကြမည်။ ကျွန်တော် ကိုယ်တိုင်လည်း ကြုံတွေ့နေရသည်။ အဲဒါကတော့ နောက်ဖေးလမ်းကြား တွင် အမှိုက်များပစ်ချကြခြင်းဖြစ်သည်။   တကယ့်ကို စည်းကမ်း မရှိသော၊ ပတ်ဝန်းကျင်ထိန်း သိမ်းရေးအသိမရှိသော လူများဖြစ်တော့သည်။ နောက် ဖေးလမ်းကြားသည် အမှိုက်များဖြင့် ပြည့်နှက်နေသည်။ အပေါ်ဆုံးထပ်မှသည် အောက်ဆုံးထပ်အထိ အမှိုက်တွေ ကိုပစ်ချနေကြသည်။ အဆိုးဆုံးခံစားရသူတွေကတော့ မြေညီထပ်တွင် နေထိုင်သူများဖြစ်လေသည်။ လေတိုက် သည်နှင့် အနံ့တွေက ထောင်းခနဲတက်လာသည်။ သူတို့ က နေ့မရှောင်ညမရှောင်ပစ်ချကြသည်။ တစ်ခါက အ ပေါ်က ဘာတွေပစ်ချ လိုက်သည်တော့မသိ၊ နောက်ဖေး တံခါးဝကို အဖီထုတ်(sunshade) လုပ်ထားသည့် အပေါ် တည့်တည့်ကျသည်။ သည်ကြားထဲအပေါ်က ဘာအရည် တွေမှန်းမသိ သွန်ချလျှင် အထဲကို စဉ်လာတတ်ပြန်သည်။ ဒါကြောင့် နောက်ဖေးက ပြတင်းပေါက်ကို အမြဲပိတ် ထားလိုက်ရတော့သည်။
ဆိုတော့.. မည်သို့ မည်ပုံနားလည်ရမည် မသိတော့။ ကျွန်တော်တို့ မြန်မာလူမျိုးက သည်းခံခွင့်လွှတ်သည့်နေ ရာတွင် ပထမမဟုတ် ပါလား။ သည်းခံလိုက်ပါ၏။ ထိုကိစ္စ သည် ကျွန်တော်တို့ ငယ်စဉ် ကတည်းက မြင်တွေ့နေရ သည့် မြင် ကွင်းတွေဖြစ် သည်။ ငယ်ငယ်က တိုက်တွေကြား ထဲသွားလျှင် လူကြီးတွေက ''ဟေ့ နောက်ဖေးလမ်းကြား တွေနားက မသွားနဲ့။ အနံ့တွေနံတယ်။ အမှိုက်တွေနဲ့'' ဆို သည့်စကားသံကို ပြန်ကြားမိသည်။ ဒါတွေသည် အခုထိရှိ နေတုန်းဆိုသည်ကတော့ မျက်မြင်ပင်။ ကျွန်တော့် အ သက်ပင် သုံးဆယ်စွန်းစွန်းဖြစ်နေပြီ။ အကျင့်ဆိုးတွေသည် မပျောက်နိုင်သေး။ လူ့အမှိုက်များက စိတ်ပျက်စရာ။
နိုင်ငံများနှင့် ပတ်ဝန်းကျင်
++++++++++++++++++++++++
နိုင်ငံတကာမှာ အမှိုက်တွေပဲပြန်၍ အသုံးဝင်ပစ္စည်း များဖြစ်အောင် ဖန်တီးကြသည်ဟု သိရသည်။ အရှေ့ တောင် အာရှနိုင်ငံများ ထဲမှ ယနေ့ခေတ် တွင် နေချင်စရာ အကောင်းဆုံး ဖြစ်နေသည့် စင်ကာပူနိုင်ငံသည် အမှိုက် အကင်းစင်ဆုံးဖြစ်သည်ဟု သိရသည်။ လမ်းပေါ်အမှိုက် ပစ်လျှင် ဒဏ်ငွေတွေ ဆောင်ရသည်။ စည်းကမ်းတကျဖြစ် အောင် ပြုလုပ်ထားသည်။ ရောက်ခဲ့ ဖူး သည့် တရုတ်နိုင်ငံတွင်ဆိုလျှင်လည်း အမှိုက်တွေကို သူ့နေရာနှင့်သူသာစွန့်ပစ်ကြသည်ကို တွေ့ ရသည်။ နောက်ဖေးလမ်းကြားလိုနေရာတွေသည် သပ်ရပ် သန့်ရှင်းနေသည်။ လမ်းပေါ်တွင် အမှိုက် မရှိ၊ တရုတ်နိုင် ငံရှိ စည်ပင်ဝန်ထမ်းများကလည်း စနစ်တကျ စည်းကမ်း ပြည့်ဝစွာ သန့်ရှင်းရေးကို အချိန်တိုင်း လုပ်ဆောင်နေကြ သည်ကို တွေ့ခဲ့ရသည်။
လမ်းပေါ်မှာ တံတွေးထွေးဖို့မပြောနှင့် လက်ထဲက တစ်ရှူးစက္ကူစလေးကိုတောင် တွေ့ရာနေရာတွင် လွှင့်မ ပစ်ရဲ။ ဒါတွေကို မြင် ရတွေ့ရတော့ ကျွန်တော်တို့နိုင်ငံတွင် လည်း ဒီလိုတွေ စနစ်တကျရှိရင် ကောင်းလေစွဟု တွေး မိသည်။ ဒီလိုတွေးတာက အကြောင်း ရှိသည်။ ကျွန်တော် တို့ဆီမှာက ကွမ်းတံတွေးဆိုလဲ တွေ့ရာနေရာမှာ ဗြစ်ခနဲ၊ တံတွေးဆိုလဲ ဗြစ်ခနဲ လုပ်တတ် ကြသည်။ လက်ထဲမှာ တစ်ခုခုစားသောက်ပြီးလျှင် အကြွင်းအကျန်ကိုတွေ့ရာ နေရာ လွှင့်ပစ်တတ်ကြသည်။ ဒီလိုတွေအချိန်ကြာ လာတာ နှင့်အမျှ အကျင့်တွေက မပျောက်တော့ ဘဲ အရိုးစွဲ လာကြသည့်အခါတွင်တော့ ပြင်ရန်ခက်လာကြတော့သည်။ အမှားတွေသည် ကြာတော့ အမှန်လိုလိုတွေ ဖြစ် လာသည်။ ဒီလိုလုပ်လိုက်ရင် ပြီးတာပဲ။ ဒါလေးများ ဒီ နားမှာပစ်လို က်လို့ ဘယ်သူမှပြောမှာမဟုတ်ပါဘူး ဆို တာမျိုးတွေက လမ်းလွဲဘက်ကို မောင်းနှင်နေသည့် စိတ် ဓာတ်များပင်။
စင်ကာပူလို လုပ်ကြမည်လား
************************
စင်ကာပူနိုင်ငံသည်  အရှေ့တောင်အာရှနိုင်ငံများ ထဲတွင် နေချင်စရာအကောင်းဆုံးနိုင်ငံတစ်နိုင်ငံဖြစ်နေ သည်။ သန့်ရှင်းမှု၊ မြို့ပြလူနေမှုစနစ်တကျရှိမှု၊ အဆင့်အ တန်းမြင့် မားမှု အစရှိသည်တို့ဖြင့် ကျော်ကြားသည့် နိုင်ငံ တစ်နိုင်ငံဖြစ်သည်။  စင်ကာပူတွင်လက်ရှိနေထိုင်လျက်ရှိနေပြီး ကွန်ပျူ တာပရိုဂရမ်မာတစ်ဦးအဖြစ် ရပ်တည်နေသည့် ကျွန်တော့် သူငယ်ချင်း ကိုအောင်သူငြိမ်းက လက်ရှိစင်ကာပူနိုင်ငံ ၏ အမှိုက်သိမ်းစနစ်နှင့် ပတ်သက်ပြီး ယခုကဲ့သို့ ပြောပြ သည်။
''HDB (တိုက်ခန်း) တိုင်းမှာ တိုက်ခန်းမီးဖိုချောင်က နေအမှိုက်ပစ်လို့ရတဲ့စနစ်ပါတယ်။ အဲဒီကနေ ပစ်တယ် ...။ အဲဒီကနေပစ် လိုက်ရင် အောက်မှာအမှိုက်ပုံးအ ကြီးကြီးထဲ ရောက် သွားတယ်။ အဲဒီအမှိုက်ပုံးအကြီးကြီး က အမှိုက်တွေကို သန့်ရှင်းရေး သမားတွေက လာသိမ်း တယ်။ ညနေ ဒါမှမဟုတ် နေ့လယ်စောင်းပေါ့။ အဲဒါတွေ ကို သူတို့က ရပ်ကွက်အမှိုက်တွေ စုထားတဲ့ နေရာ ကိုသွား ထားတယ်။ အဲဒီစုထားတဲ့နေရာက အမှိုက်အများကြီး ကိုအမှိုက်ကားကြီးနဲ့ လာသယ်သွားတယ်။ ပြီးတော့ အမှိုက်ကနေ စွမ်းအင်ထုတ်တဲ့ဆီကို သွားပို့တယ်။ နေ့တိုင်း အဲဒီလို လုပ်တယ်'' ဟုပြောသည်။
စင်ကာပူကတော့ အမှိုက်ထဲကရွှေဆိုသည့်အချက် ကို လက်တွေ့အကောင်အထည်ဖော်ဆောင်နေပြီဖြစ် သည်။ အမှိုက်ကနေ စွမ်းအင်ထုတ်တဲ့ဆီကိုပို့သည်တဲ့။ဆိုတော့ကာ စနစ်တကျဖြင့် ပတ်ဝန်းကျင်သန့်ရှင်းရေး ကို စီစဉ်ထားသည်ကို ကြားသိရသည်။ ကျွန်တော်တို့ ဆီကတော့ တိုက်ပေါ်ကနေ ''ဝုန်းခနဲ'' မြည်အောင် အောက်ကိုပစ်ချလိုက်သည်။ ပြီးတော့ လက်သည်ရှာမ ရ။ သေချာ တာကတော့ အမှိုက်က အောက်ရောက်ပြီးမွ စာကျဲနေပြီ။ အညစ်အကြေးတွေ ဖြစ်ကုန်သည်။ ပစ်ချလိုက်သူ ကတော့ အေးဆေး ပင်။ နောက်ဆက်တွဲ ပြဿနာတွေကို မစဉ်းစားကြ။ ပတ်ဝန်းကျင်ည စ်ညမ်းမှု၊ ကျန်းမာရေး၊ ခြင် အန္တရာယ်၊ သွေး လွန်တုပ်ကွေး၊ ရေ မြောင်းများ ပိတ်ဆို့မှုဖြစ်ပေါ်၊ မိုးရွာလျှင် ရေတွေ မစီး ဆင်းတော့၊ ရေမဆင်းတော့ မြောင်းတွေရေလျှံ၊ ရပ်ကွက် ထဲ ရေတွေလျှံဝင် စတာတွေ အကုန်ဖြစ်ကုန်သည်။
ကျွန်တော်တို့နိုင်ငံကို စင်ကာပူလိုဖြစ်အောင်လုပ် မည်ဟု တလောက အသံသဲ့သဲ့ ကြားမိသည်။ ဝမ်းမြောက် မိပါ၏။ သို့သော် စင်ကာပူလိုဖြစ်အောင် လုပ်မည်ဆိုလျှင် ဖော်ပြခဲ့သည့် အချက်အလက် များကို လည်းမဖြစ်မနေထည့် သွင်းစဉ်းစားရမည် သာဖြစ်သည်။ ဒါကအရှေ့တောင် အာရှက စင်ကာပူနိုင်ငံမျှသာ။ စင်ကာပူနိုင်ငံသည် မည် သည့်အခြေအနေမှ ရုန်းထွက်ပြီး မည်သို့ဖြစ်ပေါ် လာခဲ့ သည်ကို အားလုံးလည်းသိပြီးသားဖြစ်မည်ဟု မျှော်လင့် ပါသည်။ စင်ကာပူသည် တံငါရွာကလေးမှ အစပြု၍ ယခုဆိုလျှင် အတိုးတက်ဆုံးနိုင်ငံတစ်နိုင်ငံ၊ လူနေမှုအ ဆင့်အတ န်းမြင့် မားသော နိုင်ငံတစ်နိုင်ငံအဖြစ်ကို ရောက် ရှိနေပြီဖြစ်သည်။ ဒါတွေပြောနေ၍ စင်ကာပူကို အမွှမ်း တင်နေခြင်းလည်းမဟုတ်၊ နှိုင်းသင့်၍ နှိုင်းမိခြင်းသာ။ ဝန် ကြီးချုပ်လီကွမ်ယုက တစ်ချိန် ကပြောကြား ခဲ့သည့် စကားက ''တစ်နေ့ တို့ မြန်မာပြည်ကို မီအောင်လုပ်မယ်''ဟု ကြုံး ဝါးခဲ့သည် ။ မြန်မာပြည် ကိုလာရောက် အတုယူခဲ့ကြရသည်။ အခုတော့ အခြေအနေက ကျော်တက်ရုံမကတော့။ ဒါ တွေရေးနေရ ခြင်းသည် ကိုယ့်နိုင်ငံကို နှိမ်ချနေတာ မဟုတ်ဘဲ ဖြစ်စေချင်လွန်းသော ဆန္ဒတစ်ခုကြောင့်သာဖြစ်ပါသည်။
ကမ္ဘာကြီးကျန်းမာစေဖို့
*****************************
မိမိနေထိုင်ရာပတ်ဝန်းကျင်၊ အိမ် ၊ ရပ်ကွက်၊ မြို့နယ်၊ ပြည်နယ်နှင့်တိုင်း၊ ကျေးရွာများပါမကျန် ဂေဟစနစ်များ မပျက်စီးရေး အသိပညာပေးရန်လိုအပ်သည်။ လိုက်နာ ကျင့်သုံးကြရန်လိုအပ်သည်၊ အချိန်ယူကာ ပြန်လည် တည် ဆောက်ရမည်ဖြစ်သည်။ ကျွန်တော်တို့ လူသားအားလုံး လည်းကမ္ဘာကြီးကျန်းမာဖို့ ဝိုင်းဝန်းကူညီကြဖို့လိုသည်။ ကမ္ဘာကြီးအသက်ရှည်မှလူသားတွေ အသက် ရှည် မည်။ ဂေ ဟစနစ်တွေ ဖွံ့ဖြိုးတည်တံ့မှ လှပသောဝန်းကျင်တစ်ခု ဖြစ်လာမည်ဖြစ်သည်။
သန့်ရှင်းသပ်ရပ်မှု များဖြင့် လှပသောဝန်းကျင်ကို ပူး ပေါင်းတည်ဆောက်ကြပါစို့။    ။
ဆက်လက်ဖတ်ရှုရန်…
ဖေ့စ်ဘွတ်ခ်ကြောင့်
ဖဘကြောင့် အသက်သေပျောက်၊ ဖဘ ကြောင့် အခက်မွှေမှောက်၊ ဖဘကြောင့် ကြည်ညို လို့ မယားကပြုံး၊ ဖဘကြောင့် ညီအစ်ကို သား အဖမုန်း၊ ဖဘကြောင့်  ဖဘကြောင့်  ဖေ့စ်ဘွတ်ခ် ကြောင့်  .... .... ။ မြန်မာတွေအသုံး များတဲ့ အင်တာနက်လူမှု ရေးစာမျက်နှာဖေ့စ်ဘွတ်ခ်ကြောင့် အချင်းချင်း အချင်းများရတာတွေ မကြာ ခဏကြုံတွေ့ရ သလို အခုနောက်ပိုင်းတော့ အုပ်စုဖွဲ့ တိုက်ခိုက် တာမျိုးတွေ အထိ ရှိလာနေတာ တွေ့မြင်နေရပါပြီ။
ဆက်လက်ဖတ်ရှုရန်…
တုနှိုင်းမမီတဲ့ အာဇာနည်ဗိုလ်ချုပ်လိုလူစား မြန်မာပြည်တစ်လွှား ပေါ်ထွန်းနိုင်ပါဦးမလား
နိုင်ငံ ချစ်စိတ်၊ မျိုးချစ်စိတ် တို့ပါဝင်တဲ့ မိန့်ခွန်းစကားပေါင်းများစွာကို ပြောကြားခဲ့တဲ့ မြန်မာနိုင်ငံရဲ့ ကျေး ဇူးရှင် လွတ်လပ်ရေးဖခင်ကြီး ဗိုလ်ချုပ်အောင် ဆန်းဟာဆိုရင် ယနေ့ ဖေဖော်ဝါရီ ၁၃ရက် ဆိုရင် နှစ်(၁၀၀)ပြည့်ပြီ ဖြစ်ပါတယ်။
ဆက်လက်ဖတ်ရှုရန်…
Poetic Licence ရထားသူများ
မကြာသေးခင်က အလွန်ရင်းနှီးသောမိတ်ဆွေ တစ်ဦးပေးသည့်ရုပ်ရှင်ဇာတ်ကားတစ်ကားတွင် ပန်းချီ ဆိုတာဘာလဲ ဟူသည့် ဆွေးနွေးချက်တစ်ခုကို အမှတ်ထင်ထင် သတိပြုခဲ့သည်။ ထိုကား အမည်က Words & Pictures ဟူသည့် ဇာတ်ကားဖြစ်သည်။ ထိုဇာတ်ကားကပန်းချီနှင့် ကဗျာစာပေအကြား တစ်နည်းအားဖြင့် စကားလုံးများနှင့် အရုပ်များအကြား ဆက်သွယ်ချက်၊ တစ်နည်း အား ဖြင့် ပန်းချီဖန်တီးမှု၊ ကဗျာဖန်တီးမှုနှင့် အနုပညာမြောက် မှုတို့ကို ချဉ်းကပ်ရိုက်ကူးထားသည့် ဇာတ်ကားဖြစ်သည်။
ဆက်လက်ဖတ်ရှုရန်…
အမှောင်ခန်းထဲက အသစ်များ
၃၁ရက်၊ ဇန်နဝါရီမှ ၂ရက်၊ ဖေဖော်ဝါရီ ၂၀၁၅ အထိ  65  Gallery  တွင် ART PLUG Art Exhibition, Season Three (Wave)  ဟူသော ပန်းချီပြပွဲတစ်ခု ကျင်းပခဲ့သည်။ ယင်းပန်း ချီပြပွဲ တွင် ဟန်စန်း၊ မြင့်စိုးဦး၊ မြင့်သူရ၊ သိုးထိန်းနှင့်ဝဏ္ဏအောင်တို့၏ ပန်းချီလက်ရာ Art work  များကို ခင်းကျင်းပြသထားသည်။ ယင်းအပြင် အောင်မြတ်ဌေး၏  Symposium: New York Art Exhibition & brief Introduction to ACC  ဟူသည့် သူ၏အမေရိကခရီးစဉ်အတွင်း လေ့လာခဲ့ရ သော ပန်းချီပြပွဲများနှင့်ပတ်သက်သည့် အတွေ့အကြုံ များကို မျှဝေသည့် ဟောပြော ဆွေးနွေးခြင်း အစီအ စဉ်ပါ ပါဝင်သည်ကို တွေ့ရသည်။
ဆက်လက်ဖတ်ရှုရန်…
Job opportunity
no frame support
Job in Myanmar
Stay connected
RSS Vimeo Twitter Facebook Moby Picture
မျက်မှောက်ရေးရာ
အယ်ဒီတာ့အာဘော်
လူမျိုးစုရေးရာ
အထူးသတင်းပေးပို့ချက်
Advertisement
နိုင်ငံတကာသတင်းများ
နိုင်ငံတကာအထူးဆောင်းပါး
အထူးကဏ္ဍအစီအစဉ်
မှတ်တမ်းများ
ဖျော်ဖြေရေး
နယ်သတင်းများ
မန္တလေးသတင်းများ
မှုခင်းသတင်းများ
လွှတ်တော် ကိုယ်စားလှယ်လောင်းများ မိတ်ဆက် ကဏ္ဍ
Copyright 2014 © Democracy Today Daily Newspaper | Myanmar News Network Co.,Ltd. All rights reserved.
Creation of OrientWebs!
Myanmar News Network
Login or Register
Remember Me
fb iconLog in with Facebook